बाज़ार-केन्द्रित व्यवस्था में, किसी व्यक्ति/समूह का कल्याण इस बात पर निर्भर करता है कि उसकी बाज़ार में कितनी हिस्सेदारी है और वे किस हद तक उद्यमशील है। पेनिसिलवेनिया विश्वविद्यालय के सेंटर फॉर एडवांस्ड स्टडी ऑफ इंडिया (सीएएसआई) के प्रमुख देवेश कपूर, चंद्रभान प्रसाद, लैंट प्रिशेट और डी श्याम बाबू के एक अध्ययन में उत्तरप्रदेश के 20,000 दलित परिवारों का सर्वेक्षण किया गया, जिससे पता चला कि 1990 से 2008 के बीच दलितों की स्थिति में काफी सुधार हुआ है। वे इस सुधार को दलितों में उद्यमिता बढ़ने का प्रतिफल बताते हैं। कल्याण-स्तर को ऊंचा रखने के लिए उद्यमिता को बढ़ावा देना होगा।